“หุ้นเอเชีย” เปิดบวกซื้อขายเบาบาง หลายตลาดปิด “ตรุษจีน”
“ตลาดหุ้นเอเชีย” เปิดบวกซื้อขายเบาบาง เนื่องจากหลายตลาดปิดทำการ ช่วงเทศกาล “ตรุษจีน”
“หุ้นเอเชีย” เปิดบวกซื้อขายเบาบาง เนื่องจากหลายตลาดปิดทำการ ช่วงเทศกาล “ตรุษจีน”
24 ม.ค. 2566

ตลาดหุ้นเอเชียเปิดบวกในวันนี้ (24 ม.ค.) ท่ามกลางการซื้อขายที่เบาบาง เนื่องจากหลายประเทศในเอเชียปิดทำการ เนื่องในวันหยุดเทศกาลตรุษจีน
ดัชนี NIKKEI 225 ตลาดหุ้นญี่ปุ่นเปิดวันนี้ที่  27,150.43 จุด เพิ่มขึ้น 244.39 จุด หรือ +0.91%
ดัชนี S&amp;P/ASX 200 ปรับตัวขึ้น 0.17% ในช่วงเช้า หลังตลาดหุ้นสหรัฐปรับตัวขึ้นในวันจันทร์ (23 ม.ค.) จากแรงหนุนของหุ้นกลุ่มเทคโนโลยี ก่อนบริษัทต่าง ๆ เปิดเผยผลประกอบการธุรกิจ
ญี่ปุ่นจะเปิดเผยดัชนีผู้จัดการฝ่ายซื้อ (PMI) ภาคการผลิตขั้นต้นจาก Jibun Bank ในวันนี้
ตลาดหุ้นในเอเชียปิดทำการเป็นส่วนใหญ่ในวันนี้ (24 ม.ค.) เนื่องในเทศกาลตรุษจีน เช่น จีน ฮ่องกง ไต้หวัน สิงคโปร์ และมาเลเซีย ส่วนตลาดหุ้นเกาหลีใต้ปิดทำการในวันนี้เช่นกัน เนื่องในเทศกาลปีใหม่ของชาวเกาหลี
ดัชนี Nasdaq Composite ของตลาดหุ้นสหรัฐปรับตัวขึ้นกว่า 2% เนื่องจากนักลงทุนมีมุมมองเชิงบวกว่า ธนาคารกลางสหรัฐ (เฟด) อาจชะลอระดับการปรับขึ้นดอกเบี้ย หลังสหรัฐเปิดเผยในสัปดาห์ที่ผ่านมาว่า ราคาค้าส่งและยอดค้าปลีกลดลง